Bladt Industries i Aalborg har fået en række nye markante ordrer og udvider nu medarbejderstaben på hovedkontoret i Aalborg, samtidig med at virksomheden skal etablere et nyt produktionssted i Lindø Industripark på Fyn. Bladt Industries har vundet en række ordrer på offshore fundamenter og transformerstationer til forskellige tyske offshore vindprojekter med en værdi i milliardklassen. Nogle af disse fundamenter skal nu produceres i Lindø Industripark på Fyn. Ordrerne følger også efter ordren på en ny platform til udvidelsen af olie- og gasfeltet Tyra Sydøst, der blev offentliggjort i sidste uge. Bladt Industries er en entreprenørvirksomhed med speciale i store og komplekse stålkonstruktioner. Selskabet opererer inden for de tre kerneforretningsområder vind og vedvarende energi, olie og gas samt infrastruktur med et hovedfokus på fundamenter og transformerstationer til det hurtigt voksende marked for offshore vindenergi.
Bladt Industries i Aalborg etablerer produktion på Fyn for at kunne levere produkter til milliardordrer.